Ghost Stories (film)

***Ghost Stories*** er en britisk skrekkfilm fra 2017, regissert av Jeremy Dyson og Andy Nyman, som også skrev manus. Hovedrollene spilles av Paul Whitehouse, Alex Lawther og Martin Freeman.

Filmen hadde premiere under London filmfestival den 5. oktober 2017, og hadde internasjonal ordinær kinopremiere den 6. april 2018 av filmselskapet Lionsgate.

## Handlingsreferat
I 1979 kastet Philip Goodmans strenge jødiske far søsteren ut av huset etter å ha oppdaget at hun hadde vært på date med en asiatisk mann. Som voksen er Goodman ensom og alene. Men han er også en anerkjent professor som leder et TV-program som går ut på å avsløre personer som utgir seg for å være klarsynte. Han har gjort det til sin hovedoppgave i livet å forhindre at menneskers liv blir ødelagt av overtro, slik hans egen familie ble. Han mottar en invitasjon til å besøke en mann som på 1970-tallet var kjent for sitt arbeid med å undersøke angivelig paranormale hendelser. Goodman så opp til denne mannen, som heter Charles Cameron, som gutt. Nå har Goodman vært ute av rampelyset i flere tiår; han bor nå bor i en campingvogn, og er syk og fattig. Cameron ber ham undersøke tre hendelser der det angivelig skal ha vært spøkelser på ferde:

* Den første saken handler om nattevakten Tony Matthews, hvis kone har dødd av kreft. Tony bærer på skyldfølelse fordi han sluttet å besøke datteren sin, som har en psykisk lidelse. På sine vaktrunder i et nedlagt sinnssykehus blir Tony hjemsøkt av et spøkelse i skikkelsen av en ung kvinne.

* Den andre saken handler om tenåringen Simon Rifkind, som var besatt av det okkulte, og hadde et dårlig forhold til foreldrene sine. Bilen hans gikk i stykker etter at han kjørte på en skapning i skogen.
* Den tredje saken handler om Mike Priddle, som jobbet i Londons finansdistrikt. Han ble hjemsøkt av en poltergeist da hans kone holdt på å føde. Hans kones spøkelse skal ha vist seg ham i det hun døde og fødte et barn som (det er underforstått) ikke ligner et menneske. Priddle begår brått selvmord ved hjelp av en hagle.

Goodman vender tilbake til Cameron, som river av seg en lateksmaske og avslører at han egentlig er Priddle. Goodman tror først at han er offer for en forseggjort svindel, men Priddle fører Goodman tilbake i tid – til åstedet for en hendelse fra barndommen, hvor han var vitne til to mobbere som lokket en tilbakestående gutt ned i et avløp, der han døde under et astmaanfall. Goodman har hele livet følt på skyld fordi han ikke klarte å redde gutten. Det råtnende liket av den mobbede gutten dukker opp i paranormale episoder, og plager Goodman.

## Rolleliste
* Samuel Bottomley som Philip Goodman som tenåring.
* Deborah Wastell som fru Goodman
* Amy Doyle som Esther Goodman
* Daniel Hill som herr Goodman
* Ramzan Miah som Esthers kjæreste.
* Andy Nyman som Philip Goodman som voksen
* Nicholas Burns som Mark Van Rhys
* Louise Atkins som Steph
* Neil Finnighan som en sikkerhetsvakt
* Martin Freeman som Mike Priddle / Charles Cameron
* Christine Dalby som Beth Hooper
* Maggie McCarthy som Jean Hooper
* Lesley Harcourt som nyhetsoppleser i BBC
* Jake Davies som Desi Callahan / Kojak
* Oliver Woollford som Nico Freer
* Callum Goulden som Marcus Perry
* Paul Whitehouse som Tony Matthews
* Macie Allen som Tilly
* Kobna Holdbrook-Smith som pastor Richard Emery
* Alex Lawther som Simon Rifkind
* Joe Osborne som herr Rifkind
* Maria Major som fru Rifkind
* Paul Warren som Woolly
* Ryan Oliva som Hellion
* Emily Carding som Maria Priddle
* Jill Halfpenny som Peggy Van Rhys' stemme
* Anthony Davis som stemmen til en plateprater på radio
* Mike Aarons som Mikes stemme
* Derren Brown som Bettys stemme
* Elaine Dyson som fru Rifkinds stemme

## Eksterne lenker
* 
* iHorror.com